
जिसका उत्‍तर 05 अगस्‍त, 2013 को दिया जाना है ।
.....
माजुली द्वीप को कटाव से बचाया जाना
145. 
श्री बीरेन्‍द्र प्रसाद वैश्‍य:

 क्‍या जल संसाधन मंत्री यह बताने की कृपा करेंगे कि :
(क)
क्‍या सरकार को यह जानकारी है कि ब्रह्मपुत्र बोर्ड द्वारा माजुली द्वीप के संरक्षण हेतु मास्‍टर प्‍लान का क्रियान्‍वयन आरंभ किए जाने के बावजूद असम में उस द्वीप पर ब्रह्मपुत्र नदी द्वारा भारी कटाव किया जा रहा है; 
(ख)
यदि हां, तो बड़े पैमाने पर कटाव ग्रस्‍त इस द्वीप को बचाने के लिए आज की तिथि के अनुसार किए गए पर्याप्‍त तथा विशिष्‍ट उपायों का ब्‍यौरा क्‍या है ; 
(ग)
इस द्वीप के बचाव हेतु किए गए कुल परिव्‍यय, स्‍वीकृत राशि, उपयोग में लाई गई राशि तथा हासिल की गई प्रगति तथा क्षेत्र-वार प्रभाव और मास्‍टर प्‍लान के लागू होने से लेकर आज की तिथि तक की उपलब्धियों का ब्‍यौरा क्‍या है ; और
(घ)
क्‍या सरकार माजुली द्वीप को लगातार भारी कटाव से बचाने हेतु तत्‍संबंधी अध्‍ययन करने तथा प्रभावी नवीनतम प्रौद्योगिकी कार्यान्वित करने की दृष्टि से यह कार्य किसी राष्‍ट्रीय या अंतर्राष्‍ट्रीय एजेन्‍सी को सौंपने का विचार रखती है ? 
उत्‍तर
जल संसाधन  मंत्री  (श्री  हरीश रावत)
(क) 
जी, हां। 
(ख)
ब्रह्मपुत्र बोर्ड ने बाढ़ और कटाव से माजुली द्वीप की सुरक्षा के लिए अब तक निम्‍नलिखित स्‍कीमें कार्यान्वित की हैं:-
	क्र.सं.
	स्‍कीम का नाम
	प्रारंभ होने का वर्ष
	पूरा होने का वर्ष

	1
	तत्‍काल उपाय
	2004
	2005

	2
	चरण-।
	2005
	2011

	3
	आपातकालिक उपाय
	2008
	2008

	4
	चरण-।। और चरण-।।।
	2009
	मार्च, 2014 में पूरा करने का लक्ष्‍य है


किये जा चुके और चल रहे कार्यों का ब्‍यौरा अनुलग्‍नक-। में दिया गया है।
(ग)
अब तक परिव्‍यय, मंजूर राशि, उपयोग की गई राशि, प्रगति और उपलब्धियां अनुलग्‍नक-।। में दी गई है।
(घ)
जल संसाधन मंत्रालय भारत सरकार ने माजुली द्वीप के संबंध में विशेषज्ञों की एक स्‍थायी समिति बनाई है जोकि एक विशेषज्ञ निकाय है जिसके अध्‍यक्ष सदस्‍य, सीडब्‍ल्‍यूसी हैं और सीडब्‍ल्‍यूपीआरएस, ब्रह्मपुत्र बोर्ड जैसे शीर्ष संगठनों जल संसाधन विभाग; असम, आईआईटी, रूड़की और गुवाहाटी विश्‍वविद्यालय के सेवा निवृत्‍त प्रोफेसर तथा माजुली द्वीप के प्रतिनिधि इसके सदस्‍य हैं। समिति वर्ष में कम से कम दो बार माजुली द्वीप का दौरा करके, ब्रह्मपुत्र बोर्ड द्वारा निष्‍पादित कार्यों की निगरानी करती है और माजुली द्वीप में बाढ़ और कटाव के प्रबंधन के विषय में किए जाने वाले कार्यों की सिफारिश करती है।
***
अनुलग्‍नक-।
माजुली द्वीप की कटाव से सुरक्षा के विषय में दिनांक 05.08.2013 को राज्‍य सभा में उत्‍तर दिये जाने वाले अतारांकित प्रश्‍न संख्‍या 145 के उत्‍तर में उल्लिखित अनुलग्‍नक
ब्रह्मपुत्र बोर्ड द्वारा माजुली द्वीप की सुरक्षा के लिए वर्ष 2004 से चरणबद्ध ढंग से किए गए कार्य इस प्रकार हैं:- 
	चरण
	कार्य का विवरण- 30 जून, 2013 तक प्रगति

	तात्‍कालिक उपाय
	तात्‍कालिक उपायों के अन्‍तर्गत जनवरी, 2004 से कार्य शुरू किए गए और फरवरी, 2005 तक पूरे हुए कार्य इस प्रकार हैं-
· 20 दरारों को बंद करना- 16 मलुअल मलपिंधा डाइक ओर पीडब्‍ल्‍यूडी की सड़क में और 4 पहुमारा- गरमूर-जेंगरई-हलादीबाड़ी (पीजीजेएच) सड़क में।
· कमलाबाड़ीघाट से खरखारीजन तक 5.55 किमी. लम्‍बा तटबंध ऊंचा उठाना और इसका सुदृढ़ीकरण 
· विभिन्‍न स्‍थलों पर भेद्य आरसीसी पॉर्क्‍युनपाइन स्‍क्रीनों/स्‍पर/डेम्‍पनरों के रूप में गाद जमाव को रोकने के उपाय।

	चरण-।
	चरण -। के अन्‍तर्गत मार्च, 2005 में प्रारंभ और अप्रैल, 2011 में पूरे किए गए कार्य इस प्रकार हैं:-
· पहुमारा-गरमूर-जेंगरई-हलदीबाड़ी (पीजीजेएच) सड़क में 3 दरारों को बंद करना
· मलुअल से बलिचापोरी बोकोरा से कमलाबाड़ी खरखारीजन से टेकेलीफुटा और मिलीटिनियाली से जेंगरई तक 90.70 कि.मी तटबंध को ऊंचा उठाना और उसका सुदृढ़ीकरण।
· माजुली द्वीप के उत्‍तरी और दक्षिणी ओर भेद्य आरसीसी परक्‍युपाइन स्‍क्रीनों/स्‍पर/ डेम्‍पनरों के रूप में गाद जमाव को रोकने उपाय।
· सोनावल कचारी और कुंडलीमाड़ी में भूर स्‍पर के अग्र हिस्‍से का निर्माण एवं मरम्‍मत।

	आपातकालिक उपाय
	आपातकालिक उपायों के अन्‍तर्गत कार्य अप्रैल, 2008 में प्रारंभ किए गए और सितम्‍बर, 2008 में पूरे किए गए। आपातकालिक असुरक्षित स्‍थानों पर भेद्य आरसीसी परक्‍युपाइन स्‍क्रीनों/ डेम्‍पनरों के रूप में गाद जमाव को रोकने उपाय शामिल थे:-
· भोगपुर क्षेत्र, सुमोईमाड़ी चैक बंध का अनुप्रवाह
· बेगेना अटी में खरखारीजन का अनुप्रवाह
· कमलाबाड़ी क्षेत्र
· भकचापोंडी-पाखीमुरी
· बेस्‍सामांड़ा और दकनीपट क्षेत्र


	चरण-।। और चरण-।।।
	चरण-।। और चरण-।।। के अन्‍तर्गत ब्रह्मपुत्र बोर्ड ने वर्ष 2009 में कार्य प्रारंभ किए और वर्ष 2004 में इन्‍हें पूरा कर लेने का लक्ष्‍य है। पूर्णता के विभिन्‍न अवस्‍थाओं में चरण-।। और चरण-।।। के अन्‍तर्गत कार्य इस प्रकार हैं:-
· मिट्टी के कट्टों वाले 5 गोलाश्‍म स्‍परों का निर्माण – 71.78 प्रतिशत पूर्ण।
· आरसीसी परक्‍युपाइन स्‍क्रीनों/ डेम्‍पनरों /स्‍परों के रूप में गाद जमाव को रोकने उपाय-74.76 प्रतिशत पूर्ण।
· सोनिया चपोड़ी और सलमाड़ा क्षेत्र में सीमेंट के खाली कट्टों में रेत भर कर उन्‍हें क्रेट में भरकर आपातकालिक कटावरोधी उपाय- पूर्ण।
· कुंडलीमाड़ी एवं चीनाताली में ब्रह्मपुत्र नदी के स्पिल चैनल, तुनी नदी पर जोड़ बंध का निर्माण – पूर्ण।
· 4 खड़े मंचों का निर्माण – 1 पूरा हो चुका है और तीन खड़े मंच 95 प्रतिशत पूर्ण हुए हैं।
· भाकटचपोड़ी, करातीपार और बेगेना अटी (प्रति प्रवाह और अनुप्रवाह दोनों) में नदी तट का पुनरूद्धार।
· सोनवाल कछारी और कुंडलीमाड़ी में स्‍परों के अग्र हिस्‍से का निर्माण – पूर्ण।


अनुलग्‍नक-।।
कटाव से माजुली द्वीप की सुरक्षा के विषय में दिनांक 05.08.2013 को राज्‍य सभा में उत्‍तर दिए जाने वाले अतारांकित प्रश्‍न संख्‍या 145 के उत्‍तर में उल्लिखित अनुलग्‍नक
माजुली द्वीप में ब्रह्मपुत्र बोर्ड द्वारा शुरू की गई बाढ़ नियंत्रण एवं कटावरोधी स्‍कीमों का ब्‍यौरा
	क्र.सं.
	स्‍कीम का नाम
	मंजूर राशि (करोड़ रूपये)
	पूरी होने की तारीख
	जून 2013 तक उपयोग की गई निधि
	20 जुलाई,2013 तक वास्‍तविक प्रगति

	1
	माजुली द्वीप की सुरक्षा हेतु तात्‍कालिक उपाय
	  6.22
	फरवरी, 2005
	 5.92
	100%

	2
	माजुली द्वीप की सुरक्षा, चरण-।
	56.07

(संशोधित)
	अप्रैल, 2011
	53.40
	100%

	3
	माजुली द्वीप की सुरक्षा हेतु आपातकालिक कार्य
	  4.99
	सितम्‍बर, 2008
	  4.62
	100%

	4
	माजुली द्वीप की सुरक्षा, चरण-।। और चरण-।।।
	    115.99

(संशोधित)
	मार्च 2014 में लक्षित
	76.27
	65.76%

	
	कुल
	183.27
	
	140.21
	


समग्र उपलब्धि/माजुली द्वीप के भू-भाग का पुनरूद्धार 

जनवरी, 2004 में ब्रह्मपुत्र बोर्ड द्वारा माजुली द्वीप में बाढ़ एवं कटाव प्रबंधन हेतु उपाय शुरू करने से पहले एक वर्ष के बाद दूसरे वर्ष माजुली द्वीप के भू-भाग का नुकसान होता रहता था। ब्रह्मपुत्र बोर्ड ने जनवरी, 2004 में बाढ़ और कटाव से माजुली द्वीप की सुरक्षा का कार्य प्रारंभ किया। तब से माजुली द्वीप के भू-भाग की कोई हानि देखने  को नहीं मिली है। 

वर्ष 2004 से 2013 के दौरान माजुली द्वीप के कटाव/भू-भाग के पुनरूद्धार का विवरण नीचे तालिका में दिया गया है:-
	वर्ष
	माजुली द्वीप का क्षेत्र
(वर्ग कि.मी.)
	पुनरूद्धारित निवल क्षेत्र 
(वर्ग कि.मी.)

	2004
	502.21
	

	2008
	506.37
	  4.16

	2011
	520.26
	13.89

	2013
	522.73
	  2.47

	कुल
	
	
2
0.52


उपर्युक्‍त स्थिति में यह स्‍पष्‍ट होता है कि माजुली मुख्‍य द्वीप (उपग्रह से लिए गए चित्र के अनुसार आकलन) का कुल भू-भाग क्षेत्र वर्ष 2004 में 502.21 वर्ग कि.मी.था।  वर्ष 2004 से ब्रह्मपुत्र बोर्ड द्वारा नियमित कटाव रोधी/तट सुरक्षा उपाय शुरू करने से माजुली द्वीप का कुल क्षेत्र बढ़कर 522.73 वर्ग कि.मी. (उपग्रह से फरवरी, 2013 में लिए गए चित्र के आधार पर) हो गया है।
